title: KOMISIJOS ĮGYVENDINIMO REGLAMENTAS (ES) …/... dėl informacijos, susijusios su techninių sąveikos specifikacijų netaikymu, teikimo Komisijai pagal Direktyvą (ES) 2016/797

text:
EUROPOS
                           KOMISIJA

                                                      Briuselis, 2020 03 19
                                                      C(2020) 1646 final

               KOMISIJOS ĮGYVENDINIMO REGLAMENTAS (ES) …/...

                                         2020 03 19

     dėl informacijos, susijusios su techninių sąveikos specifikacijų netaikymu, teikimo
                          Komisijai pagal Direktyvą (ES) 2016/797

LT                                                                                LT
 ---pagebreak---                      KOMISIJOS ĮGYVENDINIMO REGLAMENTAS (ES) …/...

                                                2020 03 19

           dėl informacijos, susijusios su techninių sąveikos specifikacijų netaikymu, teikimo
                                Komisijai pagal Direktyvą (ES) 2016/797

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2016 m. gegužės 11 d. Europos Parlamento ir Tarybos direktyvą (ES)
     2016/797 dėl geležinkelių sistemos sąveikos Europos Sąjungoje1, ypač į jos 7 straipsnio 5
     dalį,
     kadangi:
     (1)      Direktyvos (ES) 2016/797 7 straipsnio 1 dalyje nustatyta, kad valstybės narės gali
              leisti pareiškėjui netaikyti vienos ar daugiau techninių sąveikos specifikacijų (toliau –
              TSS) arba jų dalies to straipsnio a–e punktuose išsamiai nurodytais atvejais;
     (2)      valstybės narės, pranešdamos apie savo sprendimą 7 straipsnio 1 dalies a punkte
              nurodytais atvejais arba teikdamos prašymą netaikyti TSS c, d ir e punktuose
              nurodytais atvejais, turėtų pateikti TSS netaikymą pagrindžiančią informaciją ir
              nurodyti alternatyvias vietoj TSS taikytinas nuostatas;
     (3)      prašyme turėtų būti pateikta nuoroda į netaikomas TSS nuostatas, apibūdintas
              atitinkamas projektas, jo taikymo sritis bei terminai ir pateikta visa kita svarbi
              informacija, kuri padėtų Komisijai įvertinti netaikymo atitiktį 7 straipsnio 1 dalyje
              nustatytiems reikalavimams;
     (4)      pasibaigus TSS numatytų pereinamojo laikotarpio priemonių galiojimui, valstybės
              narės turėtų leisti pareiškėjams netaikyti TSS arba jų dalių pagal direktyvos 7
              straipsnio 1 dalies a punktą tik tinkamai pagrįstais atvejais. Tokiu atveju pranešime
              Komisijai turėtų būti pateikta visa reikalinga informacija ir pagrindimas;
     (5)      siekiant palengvinti bendravimą su Komisija, valstybės narės, pagal 7 straipsnio 1
              dalies a punktą teikdamos savo sprendimą netaikyti TSS projektui, kuris yra gerokai
              pažengęs, turėtų naudoti šabloną. Šis šablonas taip pat galėtų būti naudojamas pagal
              direktyvos 7 straipsnio 2 dalį teikiant gerokai pažengusių projektų sąrašą;
     (6)      siekiant užtikrinti bepopierį administravimą prašymas netaikyti vienos ar daugiau TSS
              ar jų dalių turėtų būti siunčiamas Komisijai elektroninėmis priemonėmis. Data, iki
              kurios valstybės narės į Komisijos e. pašto dėžutę pateikia prašymą arba papildo
              informaciją, turėtų būti pateikimo data taikant direktyvos 7 straipsnio 7 dalį;
     (7)      šiame reglamente nustatytos priemonės atitinka Geležinkelio sąveikos ir saugos
              komiteto nuomonę,

     1
              OL L 138, 2016 5 26, p. 44.

LT                                                    1                                                   LT
 ---pagebreak---      PRIĖMĖ ŠĮ REGLAMENTĄ:

                                        1 straipsnis. Taikymo sritis
     Šiuo reglamentu nustatoma informacija, kuri turi būti įtraukta į prašymą netaikyti vienos ar
     daugiau techninių sąveikos specifikacijų (toliau – TSS) arba jų dalių, teikiamą pagal
     Direktyvos (ES) 2016/797 7 straipsnio 4 dalį (toliau – prašymas netaikyti TSS), prašymo
     formatas ir pateikimo būdas, kuriais naudodamosi valstybės narės praneša Komisijai apie
     sprendimą netaikyti TSS pagal direktyvos 7 straipsnio 1 dalies a punktą arba pateikia
     Komisijai prašymą netaikyti TSS pagal 7 straipsnio 1 dalies c, d arba e punktą.

                        2 straipsnis. Prašyme netaikyti TSS pateikiama informacija
     1.      Prašyme netaikyti TSS turi būti pateikta tokia informacija:
             (a)   nuoroda į Direktyvos (ES) 2016/797 7 straipsnio 1 dalyje nurodytą atvejį, pagal
                   kurį TSS netaikymas laikomas pagrįstu;
             (b)   nuoroda į vienos arba kelių TSS, dėl kurių teikiamas netaikymo prašymas,
                   pavadinimą (-us) ir nuoroda į netaikomą nuostatą (-as). Kiekvienoje nuorodoje,
                   jei tai svarbu vertinant atitiktį, turi būti nurodytas TSS netaikymo laikotarpis
                   arba numatomas TSS netaikymo laikotarpis;
             (c)   išsami esminė atitinkamo projekto informacija, kurią sudaro techniniai,
                   eksploataciniai ir geografiniai projekto elementai, taip pat išsamus posistemio,
                   transporto priemonės arba infrastruktūros, kuriems prašoma netaikyti TSS,
                   aprašymas ir atitinkamos pagrindinės datos arba bet kokia kita informacija,
                   pagal kurią galima jį atskirti nuo kitų projektų;
             (d)   nuoroda į alternatyvias nuostatas, kurias valstybė narė ketina taikyti, kad
                   atsvertų kiekvieną TSS netaikymo atvejį atsižvelgdama į atitinkamus esminius
                   reikalavimus, ir informacija apie tas nuostatas, taip pat priemonės, kurių reikia
                   imtis siekiant stebėti jų įgyvendinimą, ir, jei susitarta dėl veiklos alternatyvų, jų
                   nuolatinį taikymą;
             (e)   kai tai susiję su daugiau nei viena valstybe nare informacija apie koordinavimą,
                   vykdomą pagal Direktyvos (ES) 2016/797 7 straipsnio 4 dalies paskutinį sakinį
                   ir (arba) Komisijos reglamento (ES) 2018/5452 17 straipsnio 2 dalį, kai
                   prašymai netaikyti TSS yra susiję su transporto priemonių leidimais; tokia pati
                   informacija teikiama apie tarpvalstybinius infrastruktūros projektus;
             (f)   ekonominė arba techninė analizė (arba abi), kuria užtikrinama, kad TSS
                   netaikymas yra pagrįstas ir apribotas tiek, kiek būtina konkrečiomis
                   aplinkybėmis.
     2.      Prašyme netaikyti TSS taip pat turi būti pateikta ši konkreti informacija:
             (a)   pagal Direktyvos (ES) 2016/797 7 straipsnio 1 dalies a punktą pateiktų
                   prašymų pagrindimas turi apimti:
                   i)      atitinkamo projekto išsamią informaciją, naudojant priede pateiktą
                           šabloną. Jei projektas jau įtrauktas į gerokai pažengusių projektų sąrašą,
     2
            2018 m. balandžio 4 d. Komisijos įgyvendinimo reglamentas (ES) 2018/545, kuriuo nustatomos
            geležinkelių transporto priemonių patvirtinimo ir geležinkelių transporto priemonių tipų
            patvirtinimo pagal Europos Parlamento ir Tarybos direktyvą (ES) 2016/797 praktinės priemonės
            (OL L 90, 2018 4 6, p. 66–104).

LT                                                   2                                                     LT
 ---pagebreak---                        sudarytą pagal tą šabloną, valstybės narės gali juo remtis iš naujo
                       neteikdamos jau pateiktos informacijos. Kai aktualu, informacija turi būti
                       atnaujinta;
                ii)    įrodymus, kad projektas yra gerokai pažengęs arba atliekamas pagal
                       vykdomą sutartį, ir atitinkamą projekto datą ir apimtį įrodančius
                       dokumentus;
                iii)   įrodymus, kad gerokai pažengusio projekto planavimo ar statybos darbai
                       yra pažengę tiek, kad dėl techninių specifikacijų pakeitimo gali nukentėti
                       planinis to projekto ekonominis perspektyvumas, kaip nurodyta
                       Direktyvos (ES) 2016/797 2 straipsnio 23 dalyje pateiktoje gerokai
                       pažengusio projekto apibrėžtyje;
          (b)   pagal Direktyvos (ES) 2016/797 7 straipsnio 1 dalies c punktą pateiktų
                prašymų pagrindimas, priklausomai nuo prašomo TSS netaikymo pobūdžio,
                turi apimti:
                i)     įrodymus, kad dėl vienos ar daugiau TSS ar jų dalies taikymo kiltų
                       pavojus projekto ekonominiam perspektyvumui. Šie įrodymai turi apimti
                       išsamią ekonominę analizę, kurioje būtų nustatytos neišvengiamos
                       atitikties TSS išlaidos ir pateikiami įrodymai, kad dėl tokių išlaidų
                       projektas taptų neperspektyvus. Analizėje turi būti atsižvelgta į
                       eksploatavimo pajamas, jei dėl TSS netaikymo projektas gali būti
                       pradėtas vykdyti anksčiau, ir į ilgalaikį projekto ekonominį
                       perspektyvumą nacionalinėje ir Europos geležinkelių sistemoje, ir (arba)
                ii)    techninę informaciją, pagrindžiančią vienos ar daugiau TSS ar jų dalies
                       taikymo neigiamą poveikį projekto techniniam suderinamumui su
                       nacionaline geležinkelių sistema;
          (c)   pagal Direktyvos (ES) 2016/797 7 straipsnio 1 dalies d punktą teikiamų
                prašymų pagrindimas turi apimti valstybių narių ir atitinkamų trečiųjų šalių bei
                geležinkelio linijų, kuriose važinėja transporto priemonės, kurioms taikomas
                prašymas, sąrašą;
          (d)   pagal 7 straipsnio 1 dalies e punktą pateiktų prašymų atveju pagrindime turi
                būti nurodytas su prašymu susijęs tinklas arba tinklo zona (-os) ir pagrįstas jų
                atskyrimas nuo likusios Sąjungos dalies geležinkelių tinklo ir (arba) jų
                izoliavimas.

                             3 straipsnis. Perdavimo forma ir būdas
     1.   Prašymas netaikyti TSS turi būti ne ilgesnis kaip 10 puslapių. Papildoma informacija
          gali būti pateikiama prašymo prieduose.
     2.   Pranešimas apie TSS netaikymą arba prašymas netaikyti TSS ir visa paskesnė bylos
          informacija turi būti teikiami tik elektroninėmis priemonėmis tam skirtu Komisijos
          e. pašto adresu:
          MOVE-RAIL-DEROGATIONS@ec.europa.eu.
     3.   Data taikant Direktyvos (ES) 2016/797 7 straipsnio 7 dalį yra prašymo arba
          paskesnės bylos informacijos pateikimo e. paštu pagal 2 dalį data.

LT                                               3                                                  LT
 ---pagebreak---      4.      Gavimo patvirtinime, kurį Komisija per 7 dienas išduoda valstybei narei, bus
             nurodytas unikalus identifikatorius su nuoroda į atitinkamą valstybę narę, projektą ir
             pateikimo metus.
             Bendraudama su Komisija dėl netaikymo atvejo valstybė narė turi daryti nuorodą į
             unikalų identifikatorių.

                                       4 straipsnis. Įsigaliojimas
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.
     Šis reglamentas taikomas nuo 2020 m. rugsėjo 16 d.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 03 19

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  4                                                 LT
 ---documentbreak---                            EUROPOS
                           KOMISIJA

                                                    Briuselis, 2020 03 19
                                                    C(2020) 1646 final

                                                    ANNEX

                                         PRIEDAS

                                            prie

                     KOMISIJOS ĮGYVENDINIMO REGLAMENTO

     dėl informacijos, susijusios su techninių sąveikos specifikacijų netaikymu, teikimo
                          Komisijai pagal Direktyvą (ES) 2016/797

LT                                                                                LT
 ---pagebreak---                                                                       PRIEDAS

        Gerokai pažengusio projekto, kuriam pagal Direktyvos (ES) 2016/797 7 straipsnio 1 dalies a punktą ir atsižvelgiant į šio reglamento 2
     straipsnio 1 punkte ir 2 punkto a dalyje reikalaujamą informaciją, prašoma netaikyti vienos ar daugiau TSS ar jų dalies, teikimo šablonas

   Projekto      Išsami informacija apie projekto taikymo     Visos datos ir       Netaikomos          Visa kita         Informacija,    Tam projektui
 pavadinimas                       sritį                    veiksmai, svarbūs       techninės            svarbi          pagrindžianti   jau taikomos
                                                                 gerokai          specifikacijos    informacija,           projekto       leidžiančios
                                                               pažengusiam         ir taikomos       pavyzdžiui,          ekonominį         nukrypti
                                                            projekto pobūdžiui    alternatyvios      naudojimo         neperspektyvumą   nuostatos (jei
                                                               pagrįsti, arba      nuostatos ir    teritorija (-os),                          yra)
                                                            pasirašyta sutartis        (arba)           taip pat
                                                                                standartai     koordinavimas
                                                                                pagal
                                                                                Komisijos
                                                                                reglamento
                                                                                2018/545 17
                                                                                straipsnio 2
                                                                                dalį.

LT                                                                         1                                                                              LT


title: KOMISIJOS ĮGYVENDINIMO REGLAMENTAS (ES) …/... dėl geležinkelių avarijų ir riktų tyrimo ataskaitų struktūros

text:
EUROPOS
                KOMISIJA

                                           Briuselis, 2020 04 24
                                           C(2020) 2518 final

     KOMISIJOS ĮGYVENDINIMO REGLAMENTAS (ES) …/...

                              2020 04 24

     dėl geležinkelių avarijų ir riktų tyrimo ataskaitų struktūros

                        (Tekstas svarbus EEE)

LT                                                                   LT
 ---pagebreak---                    KOMISIJOS ĮGYVENDINIMO REGLAMENTAS (ES) …/...

                                                 2020 04 24

                    dėl geležinkelių avarijų ir riktų tyrimo ataskaitų struktūros

                                          (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2016 m. gegužės 11 d. Europos Parlamento ir Tarybos direktyvą (ES)
     2016/798 dėl geležinkelių saugos1, ypač į jos 24 straipsnio 2 dalį,

     kadangi:
     (1)    Direktyvoje (ES) 2016/798 nustatyta sistema, kuria užtikrinama, kad nacionalinės
            tyrimo įstaigos, atsakingos už pranešimą apie geležinkelių avarijų ir riktų tyrimą visoje
            Sąjungoje, pagal tos direktyvos 22 straipsnį užtikrintų avarijų ir riktų tyrimų rezultatų
            sklaidą;
     (2)    tyrimų ataskaitose ir visose išvadose bei vėlesnėse rekomendacijose pateikiama svarbi
            informacija, padėsianti ateityje gerinti geležinkelių saugą bendroje Europos
            geležinkelių erdvėje. Pagal Direktyvos (ES) 2016/798 26 straipsnį saugos
            rekomendacijų adresatai turi imtis atsakomųjų veiksmų ir pranešti apie juos tyrimo
            įstaigai;
     (3)    bendra tyrimo ataskaitos struktūra turėtų palengvinti dalijimąsi ataskaitomis. Šiuo
            tikslu pagal Reglamento (ES) 2016/7962 37 straipsnio 3 dalies e punktą sukurta vieša
            duomenų bazė, už kurios administravimą atsakinga ir prieigą prie kurios suteikia
            Europos Sąjungos geležinkelių agentūra;
     (4)    siekiant sudaryti palankesnes sąlygas kitoms Europos suinteresuotosioms šalims
            susipažinti su naudinga informacija ir ją taikyti, kai kurias ataskaitos dalis prašoma
            pateikti dviem Europos kalbomis;
     (5)    ataskaitos struktūra turėtų būti tokia, kad nacionalinės tyrimo įstaigos būtų apsaugotos
            nuo įsikišimo iš išorės ir kad tyrimas būtų vykdomas nepriklausomai, kaip numatyta
            Direktyvos (ES) 2016/798 21 straipsnio 4 dalyje;
     (6)    saugos avarijų ir riktų tyrimo ataskaitos turėtų užtikrinti, kad būtų pasimokyta iš
            ankstesnių avarijų ir riktų. Jos turėtų padėti ateityje nustatyti pavojus saugai ir
            pašalinti panašius pavojus saugai ateityje, taip pat sudaryti sąlygas geležinkelių
            sektoriaus dalyviams peržiūrėti su jų veikla susijusios rizikos vertinimą ir prireikus
            atnaujinti savo saugos valdymo sistemas, be kita ko, prireikus priimti taisomąsias

     1
            OL L 138, 2016 5 26, p. 102.
     2
            2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos
            Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138,
            2016 5 26, p. 1).

LT                                                    1                                                       LT
 ---pagebreak---             priemones pagal Komisijos reglamento (ES) 2018/7623 I priedo 7.1.3 punktą ir II
            priedo 7.1.3 punktą. Šiuo tikslu tokiose ataskaitose informacijos pateikimo struktūra
            turėtų būti tokia, kad su informacija būtų lengva susipažinti;
     (7)    ataskaitas renkanti Europos Sąjungos geležinkelių agentūra (toliau – Agentūra) turėtų
            turėti tinkamą informacinę priemonę, kuria naudojantis būtų galima lengvai atlikti
            paiešką ir kuri būtų pritaikyta prie konkrečių naudotojo poreikių (pvz., būtų galima
            naudoti raktinius žodžius);
     (8)    šiame reglamente nustatytos priemonės atitinka Direktyvos (ES) 2016/798 28
            straipsnio 1 dalyje nurodyto komiteto nuomonę,

     PRIĖMĖ ŠĮ REGLAMENTĄ:

                                               1 straipsnis
                                    Tikslas, dalykas ir taikymo sritis
     Šiuo reglamentu nustatoma bendra Direktyvos (ES) 2016/798 20 straipsnio 1 dalyje ir 2
     straipsnyje nurodytų avarijų ir riktų tyrimų ataskaitų struktūra.

                                              2 straipsnis
                                           Terminų apibrėžtys
     Šiame reglamente vartojamų terminų apibrėžtys:
     (1)     priežastinis veiksnys – bet koks veikimas, neveikimas, atsitikimas ar sąlyga (arba jų
             derinys), kuriuos pakoregavus, pašalinus arba kurių išvengus, labai tikėtina, buvo
             galima užkirsti kelią įvykiui;
     (2)     papildomas veiksnys – bet koks veikimas, neveikimas, atsitikimas ar sąlyga, kurie
             daro poveikį įvykiui (t. y. didina jo tikimybę, paspartina poveikį arba padidina
             pasekmių rimtumą), tačiau kuriuos pašalinus išvengti įvykio nebūtų buvę įmanoma;
     (3)     sisteminis veiksnys – organizacinio, vadybinio, visuomeninio ar norminio pobūdžio
             priežastinis ar papildomas veiksnys, kuris gali padaryti poveikį panašiems ir
             susijusiems įvykiams ateityje, įskaitant visų pirma reguliavimo sistemos sąlygas,
             saugos valdymo sistemos struktūrą ir taikymą, darbuotojų įgūdžius, procedūras ir
             techninę priežiūrą.

                                               3 straipsnis
                                           Ataskaitos struktūra
     Nedarant poveikio Direktyvos (ES) 2016/798 20 straipsnio, 24 straipsnio 1 ir 2 dalių
     nuostatoms, tyrimo ataskaitos rengiamos kuo labiau laikantis I priede nustatytos struktūros.
     I priedo 1, 5 ir 6 punktai parengiami dar viena oficialiąja Europos kalba. Šis vertimas turėtų
     būti prieinamas ne vėliau kaip per 3 mėnesius nuo ataskaitos pateikimo.
     Ataskaitos Agentūrai pateikiamos skaitmeniniu formatu, kad su ta ataskaita būtų įmanoma
     susipažinti, atlikti jos skaitmeninį indeksavimą ir analizę.

     3
            2018 m. kovo 8 d. Komisijos deleguotasis reglamentas (ES) 2018/762, kuriuo pagal Europos
            Parlamento ir Tarybos direktyvą (ES) 2016/798 nustatomi su saugos valdymo sistemų reikalavimais
            susiję bendrieji saugos būdai ir panaikinami Komisijos reglamentai (ES) Nr. 1158/2010 ir (ES)
            Nr. 1169/2010 (OL L 129, 2018 5 25, p. 26).

LT                                                    2                                                       LT
 ---pagebreak---                                              4 straipsnis
                                       Pereinamasis laikotarpis
     Dėl avarijų ir riktų, dėl kurių šio reglamento įsigaliojimo metu jau priimtas sprendimas
     pradėti tyrimą pagal Direktyvos (ES) 2016/798 22 straipsnio 3 dalį, tyrimo įstaiga gali
     nuspręsti, ar laikytis I priede nustatytos ataskaitos struktūros, ar Direktyvos 2004/49/EB V
     priede nustatytos struktūros.

                                               5 straipsnis
                                       Įsigaliojimas ir taikymas
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 04 24

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  3                                               LT
 ---documentbreak---                 EUROPOS
                KOMISIJA

                                         Briuselis, 2020 04 24
                                         C(2020) 2518 final

                                         ANNEX

                              PRIEDAS

                                 prie

         KOMISIJOS ĮGYVENDINIMO REGLAMENTO

     dėl geležinkelių avarijų ir riktų tyrimo ataskaitų struktūros

LT                                                                   LT
 ---pagebreak---                                                        PRIEDAS

                         Struktūra, kurios turi būti laikomasi teikiant ataskaitas
     Pagal Direktyvos (ES) 2016/798 24 straipsnio 1 dalį avarijos ir rikto tyrimo ataskaitos
     struktūra turi kuo labiau atitikti čia nustatytą struktūrą ir turi būti koreguojama atsižvelgiant į
     avarijos arba rikto tipą ir rimtumą. Paprastai teikiama visuose 1–6 skyriuose, įskaitant
     raidėmis pažymėtus poskyrius (kai tai būtina), reikalaujama informacija. Jei tam tikros
     informacijos neturima arba jos nebūtina pateikti dėl įvykio aplinkybių, atitinkamuose
     skyriuose ar poskyriuose pateikiamas įrašas „netaikoma“, kad būtų aišku, jog tie skyriai ar
     poskyriai nėra laikomi svarbiais atliekant tyrimą. Atitinkamo skyriaus ar poskyrio pradžioje
     arba gale gali būti pateikiamas toks suvestinis įrašas.
     1.       Santrauka
     Santrauka yra neatskiriama ataskaitos dalis ir turi būti savaime aiški, kad ją būtų galima
     skaityti be papildomo konteksto.
     Joje pateikiami pagrindiniai faktai apie įvykį: trumpas avarijos arba rikto apibūdinimas;
     avarijos arba rikto laikas, vieta ir aplinkybės; išvada dėl avarijos arba rikto priežasčių ir
     pasekmių. Santraukoje pateikiama informacija apie visus atliekant tyrimą nustatytus veiksnius
     (priežastinius, papildomus ir (arba) sisteminius). Jei būtina, santraukoje pateikiamos saugos
     rekomendacijos ir nurodomi jų adresatai.

     2.       Tyrimas ir jo aplinkybės
     Šioje ataskaitos dalyje apibūdinami tyrimo tikslai ir aplinkybės. Joje nurodomi visi veiksniai
     (pavyzdžiui, vėlavimas), kurie gali turėti žalingą poveikį ar kitaip paveikti tyrimą ar jo
     išvadas.

     1.     Sprendimas pradėti tyrimą:

     2.     Sprendimo pradėti tyrimą pagrindimas (pvz.,
            remiantis 20 str. 1 dalimi (katastrofa) arba 20
            str. 2 dalies a–d punktais):

     3.     Tyrimo apimtis ir ribos, įskaitant jų pagrindimą,      Išsamesnė informacija apie taikymo sritį ir ribas gali
            taip pat bet kokio vėlavimo, kuris laikomas            būti pateikta 4 punkte.
            pavojingu, arba kitokio poveikio tyrimo eigai
            arba jo išvadoms paaiškinimas:

     4.     Suvestinis tyrėjų grupės techninių pajėgumų ir         Jei   asmenims     arba     subjektams       taikoma
            funkcijų aprašymas. Tai apima asmenis,                 anonimiškumo tvarka, paaiškinkite.
            priklausančius kitoms tyrimo įstaigoms arba
            susijusioms išorės šalims, taip pat jų
            nepriklausomumo nuo su įvykiu susijusių šalių
            įrodymus:

     5.     Tyrimo metu taikyto su pateikiama informacija          Jei   asmenims     arba     subjektams       taikoma
            susijusio bendravimo ir konsultavimosi su              anonimiškumo tvarka, paaiškinkite.
            asmenimis ar subjektais, kurie susiję su įvykiu,

LT                                                             1                                                            LT
 ---pagebreak---            proceso aprašymas:

     6.    Su įvykiu susijusių subjektų užtikrinamo                Jei   asmenims     arba     subjektams   taikoma
           bendradarbiavimo aprašymas:                             anonimiškumo tvarka, paaiškinkite.

     7.    Tyrimo metodų ir būdų, taip pat analizės                pvz., pokalbiai, prieiga prie dokumentų ir įrašų
           metodų, kuriuos taikant nustatyti ataskaitoje           operacinėje sistemoje
           nurodyti faktai ir parengtos išvados, aprašymas.
           Iš tų faktų turi būti aiškūs bent:
                - įvykį nulėmę atsitikimai ir sąlygos;
                - minėtus atsitikimus ir sąlygas nulėmę
                     pirminiai veiksniai;
                - nurodymai, privalomos procedūros,
                     grįžtamosios informacijos
                     mechanizmai ir (arba) kontrolės
                     mechanizmai, kurie nulėmė įvykį arba
                     kitaip prisidėjo prie jo.
     8.    Sunkumų ir konkrečių problemų, su kuriais
           susidurta atliekant tyrimą, aprašymas.

     9.    Bet koks bendravimas su teisminėmis
           institucijomis, jei būtina.

     10.   Visa kita tyrimui svarbi informacija, jei būtina.

     3.      Įvykio aprašymas
     Šioje ataskaitos dalyje pateikiamas išsamus įvykio mechanizmo aprašymas, pagrįstas atliekant
     tyrimą surinkta informacija.
     (a)     Įvykis ir bendroji informacija

     1.    Įvykio tipo aprašymas;

     2.    Įvykio data, tikslus laikas ir vieta;

     3.    Įvykio vietos aprašymas, įskaitant oro ir
           geografines sąlygas įvykio metu, taip pat
           informaciją apie tai, ar įvykio vietoje arba
           netoliese buvo atliekami kokie nors darbai:
     4.    Žūtys, sužalojimai ir materialinė žala:                 Jei   asmenims     arba     subjektams   taikoma
               - keleiviai, darbuotojai arba rangovai,             anonimiškumo tvarka, paaiškinkite.
                    pervažų naudotojai, pažeidėjai, kiti
                    perone esantys asmenys, kiti ne perone
                    esantys asmenys,
               - kroviniai, bagažas ir kitas turtas,
               - riedmenys, infrastruktūra ir aplinka.
     5.    Kitų pasekmių, įskaitant įvykio poveikį su
           įvykiu susijusių dalyvių įprastinei veiklai,
           aprašymas:

LT                                                             2                                                      LT
 ---pagebreak---      6.     Su įvykiu susijusių asmenų, jų funkcijų ir               Jei   asmenims     arba     subjektams       taikoma
            susijusių subjektų identifikavimas, įskaitant            anonimiškumo tvarka, paaiškinkite.
            galimas sąsajas su rangovais ir (arba) kitomis
            atitinkamomis šalimis:
     7.     Traukinio (-ių) aprašymas, identifikatoriai ir
            sudėtis, įskaitant susijusius riedmenis ir jų
            registracijos numerius:
     8.     Atitinkamų infrastruktūros ir signalizacijos
            sistemos dalių – bėgių kelio tipo, iešmų,
            centralizacijos, signalų, traukinio apsaugos
            sistemų – aprašymas:
     9.     Jei būtina, visa kita informacija, kuri yra svarbi
            aprašant įvykį, ir pagrindinė informacija:

     (b)      Faktinis įvykių aprašymas

     1.     Įvykį nulėmusių atsitikimų pirminė grandinė,             pvz., traukinio išvykimo vieta, su įvykiu susijusio
            įskaitant:                                               darbuotojo pamainos pradžia
                 - veiksmus, kurių ėmėsi susiję asmenys;
                                                                     pvz., darbuotojų taikomos eismo kontrolės ir
                 - riedmenų ir techninių įrenginių
                                                                     signalizacijos priemonės, keitimasis žodiniais
                      veikimą,
                                                                     pranešimais ir raštiškais įsakymais, susijusiais su
                 - operacinės sistemos veikimą.
                                                                     įvykiu
                                                                     pvz., signalizacijos ir valdymo komandų sistema,
                                                                     infrastruktūra, ryšių įranga, riedmenys, techninė
                                                                     priežiūra ir t. t.

     2.     Atsitikimų grandinė nuo įvykio iki gelbėjimo
            tarnybų veiksmų pabaigos, įskaitant:
                 - priemones, kurių buvo imtasi siekiant
                     apsaugoti įvykio vietą ir užtikrinti, kad       pvz., geležinkelių avarinio plano aktyvinimas,
                     ji išliktų nepažeista,                          valstybinių gelbėjimo tarnybų, policijos ir medicinos
                 - gelbėjimo ir pagalbos tarnybų                     tarnybų avarinio plano aktyvinimas ir įvykių seka
                     priemones.

     4.       Įvykio analizė, prireikus atsižvelgiant į atskirus papildomus veiksnius
     Šioje ataskaitos dalyje analizuojami nustatyti įvykį nulėmę faktai ir išvados (t. y. veiklos
     vykdytojų veiklos rezultatai, riedmenų ir (arba) techninių įrenginių veikimas). Atlikus analizę
     nustatomi saugai svarbūs veiksniai, kurie sukėlė įvykį arba kitaip prisidėjo prie jo, įskaitant
     faktus, kurie buvo nustatyti kaip pirminiai veiksniai. Avariją ar riktą gali sukelti priežastiniai,
     sisteminiai ir papildomi veiksniai, kurie yra vienodai svarbūs ir į kuriuos reikėtų atsižvelgti
     atliekant tyrimą.
     Į analizę gali būti įtrauktos visos geležinkelių sistemos sąlygos, grįžtamojo ryšio mechanizmai
     ir (arba) kontrolės mechanizmai, kurie, kaip nustatyta, aktyviai veikia panašių įvykių raidą.
     Tai galėtų apimti su įvykiu susijusių šalių saugos valdymo sistemų veikimą ir reguliavimo
     veiklą, apimančią sertifikavimą ir priežiūrą.

LT                                                               3                                                           LT
 ---pagebreak---      Apie kiekvieną nustatytą atsitikimą ar veiksnį (priežastinį ar papildomą), kurie, kaip manoma,
     yra svarbūs saugai, turi būti teikiami toliau nurodyti informacijos elementai, atsižvelgiant į
     ataskaitos struktūros lankstumą (žr. pirmiau).
     (a)     Vaidmenys ir pareigos
     Nedarant poveikio Direktyvos (ES) 2016/798 20 straipsnio 4 dalies taikymui, remiantis šia
     ataskaitos dalimi turi būti įmanoma nustatyti ir išanalizuoti atskirų asmenų ir subjektų
     vaidmenis bei pareigas, įskaitant, jei reikia, atitinkamus darbuotojus ir jiems pavestas
     užduotis ir funkcijas, jei nustatyta, kad tie darbuotojai dalyvavo įvykyje saugai svarbiu būdu
     arba bet kokioje su įvykiu susijusioje veikloje.

     1.      Geležinkelio įmonė (-ės) ir (arba) infrastruktūros             Jei asmenims arba subjektams taikoma
             valdytojas (-ai):                                              anonimiškumo tvarka, paaiškinkite.

     2.      Už techninę priežiūrą atsakingas subjektas (-ai), techninės    Jei asmenims arba subjektams taikoma
             priežiūros dirbtuvės ir (arba) kiti techninės priežiūros       anonimiškumo tvarka, paaiškinkite.
             paslaugų teikėjai:
     3.      Riedmenų gamintojai arba kiti geležinkelio produktų            Jei asmenims arba subjektams taikoma
             tiekėjai:                                                      anonimiškumo tvarka, paaiškinkite.

     4.      Nacionalinės saugos institucijos ir (arba) Europos             Jei asmenims arba subjektams taikoma
             Sąjungos geležinkelių agentūra:                                anonimiškumo tvarka, paaiškinkite.

     5.      Notifikuotosios įstaigos, paskirtosios įstaigos ir (arba)      Jei asmenims arba subjektams taikoma
             rizikos vertinimo įstaigos:                                    anonimiškumo tvarka, paaiškinkite.

     6.      2 punkte minimų už techninę priežiūrą atsakingų subjektų       Jei asmenims arba subjektams taikoma
             sertifikavimo įstaigos:                                        anonimiškumo tvarka, paaiškinkite.

     7.      Bet kuris kitas su įvykiu susijęs asmuo ar subjektas,          Jei asmenims arba subjektams taikoma
             įrašytas į vieną iš atitinkamų saugos valdymo sistemų arba     anonimiškumo tvarka, paaiškinkite.
             nurodytas registre ar atitinkamoje teisinėje sistemoje (arba
                                                                            pvz., transporto priemonių valdytojai,
             ne):
                                                                            terminalų paslaugų teikėjai, krovėjai arba
                                                                            pripildytojai

     (b)     Riedmenys ir techniniai įrenginiai
     Įvykio priežastiniai veiksniai arba pasekmės, kurie, kaip nustatyta, susiję su riedmenų arba
     techninių įrenginių būkle, įskaitant galimus papildomus veiksnius, susijusius su veikla ir
     sprendimais; pavyzdžiui:

     1.        susiję su riedmenų, geležinkelių infrastruktūros ar
               techninių įrenginių projektavimu:

     2.        susiję su riedmenų, geležinkelių infrastruktūros arba
               techninių įrenginių įrengimu ir eksploatavimu:

     3.        susiję su geležinkelio produktų gamintojais arba
               kitais tokių gaminių tiekėjais:

LT                                                           4                                                       LT
 ---pagebreak---      4.       susiję su riedmenų arba techninių įrenginių technine
              priežiūra ir (arba) modifikavimu:

     5.       susiję su už techninę priežiūrą atsakingu (-ais)
              subjektu (-ais), techninės priežiūros dirbtuvėmis ir
              kitais techninės priežiūros paslaugų teikėjais:

     6.       ir visi kiti veiksniai ar pasekmės, kurie laikomi
              svarbiais atliekant tyrimą:

     (c)     Žmogiškieji veiksniai
     Tais atvejais, kai priežastiniai ar papildomi veiksniai arba įvykio pasekmės buvo susiję su
     žmogaus veiksmais, dėmesys turi būti skiriamas konkrečioms aplinkybėms ir tam, kaip
     darbuotojai vykdo įprastą veiklą normaliojo eksploatavimo sąlygomis, taip pat
     žmogiškiesiems ir organizaciniams veiksniams, kurie gali turėti įtakos veiksmams ir (arba)
     sprendimams, įskaitant:

     1.       žmogiškąsias ir individualias savybes:
              (a)       mokymą ir tobulinimąsi,              įskaitant
                        įgūdžius ir patirtį,
              (b)       įvykiui įtakos turėjusias sveikatos ir
                        asmeninio        pobūdžio       aplinkybes
                        (įskaitant fizinį ar psichologinį stresą),
              (c)       nuovargį,
              (d)       motyvaciją ir požiūrį;

     2.       su darbu susijusius veiksnius:
              (a)       užduočių planavimą,
              (b)       įrangos dizainą, darantį įtaką žmogaus ir
                        mašinos sąsajai,
              (c)       komunikacijos priemones,
              (d)       praktiką ir procesus,
              (e)       eksploatavimo      taisykles,   vietos
                        instrukcijas, personalo reikalavimus,
                        techninės priežiūros nurodymus ir
                        taikomus standartus,
              (f)       su įvykiu susijusių darbuotojų darbo
                        laiką,
              (g)       rizikos valdymo praktiką,
              (h)       kontekstą, mechanizmus, įrangą ir
                        instrukcijas, kurios daro įtaką darbo
                        praktikai;

     3.       organizacinius veiksnius ir užduotis:

LT                                                      5                                          LT
 ---pagebreak---               (a)        darbo jėgos planavimą ir darbo krūvį,
              (b)        komunikaciją,            informavimą             ir
                         komandinį darbą,
              (c)        įdarbinimą ir atranką, išteklius,
              (d)        veiklos valdymą ir priežiūrą,
              (e)        kompensaciją (atlygį),
              (f)        vadovavimą,             teisių         suteikimo
                         klausimus,
              (g)        organizacijos kultūrą,
              (h)        teisinius     klausimus       (įskaitant
                         atitinkamas ES ir nacionalines taisykles
                         ir reglamentus),
              (i)        reguliavimo sistemos sąlygas ir saugos
                         valdymo sistemos taikymą;

     4.       aplinkos veiksnius:
              (a)        darbo sąlygas (triukšmą, apšvietimą,
                         vibraciją ir t. t.),
              (b)        oro ir geografines sąlygas,
              (c)        įvykio vietoje ar netoli jos vykdomus
                         darbus;

     5.       visus kitus veiksnius, kurie svarbūs atliekant tyrimą 1, 2, 3,
              4 punktuose nurodytais atvejais:

     (d)     Grįžtamojo ryšio ir kontrolės mechanizmai, įskaitant rizikos ir saugos valdymą, taip
             pat stebėsenos procesai

     1.    Atitinkamos reguliavimo sistemos sąlygos:

     2.    Rizikos vertinimo ir stebėsenos veiklos, kurią vykdo
           kurie nors su įvykiu susiję dalyviai (geležinkelio įmonės,
           infrastruktūros valdytojai, už techninę priežiūrą atsakingi
           subjektai, techninės priežiūros dirbtuvės, kiti techninės
           priežiūros paslaugų teikėjai, gamintojai ir kiti dalyviai)
           procesai, metodai, turinys bei rezultatai ir Įgyvendinimo
           reglamento (ES) Nr. 402/20131 6 straipsnyje nurodytos
           nepriklausomo vertinimo ataskaitos:

     3.    Susijusios (-ių) geležinkelio įmonės (-ių) ir
           infrastruktūros valdytojo (-ų) saugos valdymo sistema,
           įskaitant Direktyvos (ES) 2016/798 9 straipsnio 3 dalyje

     1
           2013 m. balandžio 30 d. Komisijos įgyvendinimo reglamentas (ES) Nr. 402/2013, kuriuo nustatomas
           bendrasis saugos būdas, susijęs su pavojaus lygio nustatymu ir pavojaus vertinimu, ir panaikinamas
           Reglamentas (EB) Nr. 352/2009 (OL L 121, 2013 5 3, p. 8).

LT                                                          6                                                   LT
 ---pagebreak---            ir visuose ES teisės įgyvendinimo aktuose nustatytus
           pagrindinius elementus:

     4.    Už techninę priežiūrą ir techninės priežiūros dirbtuves
           atsakingo (-ų) subjekto (-ų) valdymo sistema, įskaitant
           funkcijas, nurodytas Direktyvos (ES) 2016/798 14
           straipsnio 3 dalyje bei III priede ir visuose paskesniuose
           įgyvendinimo aktuose:

     5.    Nacionalinių saugos institucijų pagal Direktyvos (ES)
           2016/798 17 straipsnį atliktos priežiūros rezultatai:

     6.    Agentūros, nacionalinių saugos institucijų ar kitų
           atitikties vertinimo įstaigų suteikti leidimai, sertifikatai ir
           parengtos vertinimo ataskaitos:
                 - su įvykiu susijusio (-ių) infrastruktūros
                      valdytojo (-ų) ir geležinkelio įmonės (-ių)
                      saugos leidimai ir (arba) saugos sertifikatai,
                 - leidimai pradėti eksploatuoti stacionarius
                      įrenginius ir leidimas pateikti transporto
                      priemonę rinkai,
                 - už techninę priežiūrą ir techninės priežiūros
                      dirbtuves (įskaitant sertifikavimą) atsakingas
                      subjektas.
     7.    Kiti sisteminiai veiksniai:

     (e)     Ankstesni panašaus pobūdžio įvykiai (jei yra)

     5.      Išvados
     Išvadose pateikiama ši informacija:
     (a)     Įvykio priežasčių analizės ir išvadų santrauka
     Išvadose apibendrinama informacija apie priežastinius ir papildomus įvykį nulėmusius
     veiksnius, įskaitant akivaizdžius ir sunkiau aptinkamus sisteminius veiksnius, taip pat
     informacija apie trūkstamas arba netinkamas saugos priemones, dėl kurių rekomenduojama
     taikyti kompensacines priemones. Be to, apibūdinamas su įvykiu susijusių organizacijų
     gebėjimas spręsti šį klausimą naudojantis savo saugos valdymo sistemomis, kad ateityje būtų
     užkirstas kelias avarijoms ir riktams.
     (b)     Priemonės, kurių imtasi po įvykio
     (c)     Papildomos pastabos
     Tyrimo metu nustatytos saugos problemos, kurios nelaikytos svarbiomis rengiant išvadas dėl
     įvykio priežasčių ir pasekmių.

     6.      Saugos rekomendacijos
     Jei būtina, šioje ataskaitos dalyje pateikiamos saugos rekomendacijos, kuriomis siekiama
     vienintelio tikslo – užkirsti kelią panašiems įvykiams ateityje.

LT                                                             7                                   LT
 ---pagebreak---      Jei rekomendacijų nepateikiama, turi būti paaiškinami motyvai.
     Saugos rekomendacijos grindžiamos nustatytais faktais arba papildomomis su jais
     susijusiomis prielaidomis, taip pat jų analize, kuria remiantis daromos išvados dėl saugai
     svarbių įvykio priežasčių ir pasekmių.
     Saugos rekomendacijos taip pat gali būti teikiamos dėl papildomų pastebėtų faktų, kurie
     nenulėmė įvykio ar kitaip neprisidėjo prie jo.

LT                                                8                                               LT


title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiami Įgyvendinimo reglamentas (ES) Nr. 1206/2011, kuriuo nustatomi bendro Europos dangaus su apžvalga susiję orlaivių atpažinimo reikalavimai, ir Įgyvendinimo reglamentas (ES) Nr. 1207/2011, kuriuo nustatomi bendro Europos dangaus su apžvalga susiję veikimo charakteristikų ir sąveikos reikalavimai

text:
EUROPOS
                             KOMISIJA

                                                       Briuselis, 2020 04 29
                                                       C(2020) 2620 final

                 KOMISIJOS ĮGYVENDINIMO REGLAMENTAS (ES) …/...

                                          2020 04 29

          kuriuo iš dalies keičiami Įgyvendinimo reglamentas (ES) Nr. 1206/2011, kuriuo
     nustatomi bendro Europos dangaus su apžvalga susiję orlaivių atpažinimo reikalavimai,
       ir Įgyvendinimo reglamentas (ES) Nr. 1207/2011, kuriuo nustatomi bendro Europos
            dangaus su apžvalga susiję veikimo charakteristikų ir sąveikos reikalavimai

                                     (Tekstas svarbus EEE)

LT                                                                                LT
 ---pagebreak---                    KOMISIJOS ĮGYVENDINIMO REGLAMENTAS (ES) …/...

                                                   2020 04 29

          kuriuo iš dalies keičiami Įgyvendinimo reglamentas (ES) Nr. 1206/2011, kuriuo
     nustatomi bendro Europos dangaus su apžvalga susiję orlaivių atpažinimo reikalavimai,
       ir Įgyvendinimo reglamentas (ES) Nr. 1207/2011, kuriuo nustatomi bendro Europos
            dangaus su apžvalga susiję veikimo charakteristikų ir sąveikos reikalavimai

                                            (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2018 m. liepos 4 d. Europos Parlamento ir Tarybos reglamentą (ES)
     2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos
     aviacijos saugos agentūra, iš dalies keičiami Europos Parlamento ir Tarybos reglamentai (EB)
     Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos
     2014/30/ES ir 2014/53/ES bei panaikinami Europos Parlamento ir Tarybos reglamentai (EB)
     Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/911, ypač į jo 44
     straipsnio 1 dalies a punktą,
     kadangi:
     (1)    siekiant užtikrinti saugų ir efektyvų orlaivių ir aerodromų naudojimą, oro eismo
            valdymą, oro navigaciją ir Europos oro eismo valdymo tinklo veikimą, reikia atlikti
            tam tikrus veiklos taisyklių, susijusių su oro erdvės naudojimu, orlaivių įranga, oro
            eismo valdymo ir oro navigacijos paslaugų sistemomis ir oro erdvei naudoti būtinomis
            jų sudedamosiomis dalimis, patobulinimus. Todėl Komisijos įgyvendinimo reglamente
            (ES) Nr. 1206/20112 ir Komisijos įgyvendinimo reglamente (ES) Nr. 1207/20113
            turėtų būti nustatyti nauji ir atnaujinti su sauga susiję sąveikos reikalavimai;
     (2)    atsižvelgiant į apžvalgos funkcijų orlaiviuose ir antžeminių sistemų duomenų
            apdorojimo funkcijų diegimo patirtį, būtina veiksmingai ir laiku įrengti orlaiviuose
            įrangą ir taip sudaryti sąlygas veikti visai apžvalgos grandinei, kad per nustatytus
            terminus būtų pasiekta numatyta nauda. Reikalavimų įrengti orlaiviuose įrangą išimčių
            kriterijai turėtų būti iš dalies pakeisti, siekiant aiškiai nustatyti, kuriuose orlaiviuose
            turi būti įrengta įranga, o kuriems galima taikyti tų reikalavimų išimtis. Kartu bendras
            orlaivių, kuriuose įrengta įranga, skaičius turi išlikti veiksmingas ir neturėtų užkrauti
            nederamos ekonominės naštos;
     (3)    gana daug orlaivių, kuriuose įrengta įranga, jau sertifikuoti pagal tarptautinį apžvalgos
            sistemų dalių ir prietaisų orlaiviuose standartą, atitinkantį Čikagos konvencijos 10

     1
            OL L 212, 2018 8 22, p. 1.
     2
            2011 m. lapkričio 22 d. Komisijos įgyvendinimo reglamentas (ES) Nr. 1206/2011, kuriuo nustatomi
            bendro Europos dangaus su apžvalga susiję orlaivių atpažinimo reikalavimai (OL L 305, 2011 11 23,
            p. 23).
     3
            2011 m. lapkričio 22 d. Komisijos įgyvendinimo reglamentas (ES) Nr. 1207/2011, kuriuo nustatomi
            bendro Europos dangaus su apžvalga susiję veikimo charakteristikų ir sąveikos reikalavimai (OL L 305,
            2011 11 23, p. 35).

LT                                                       1                                                          LT
 ---pagebreak---             priedo IV tomo trečiąjį leidimą su visais pakeitimais iki pakeitimo Nr. 77. Tas
            standartas visiškai suderinamas su numatytomis apžvalgos sistemomis. Įpareigojus
            taikyti standartą, atitinkantį Čikagos konvencijos 10 priedo IV tomo ketvirtąjį leidimą
            su visais pakeitimais iki pakeitimo Nr. 85, kaip šiuo metu numatyta Reglamento (ES)
            Nr. 1207/2011 II priede, būtų užkrauta nederama ekonominė našta. Todėl būtinuoju
            reikalavimu reikėtų laikyti standartą, atitinkantį Čikagos konvencijos 10 priedo IV
            tomo trečiąjį leidimą su visais pakeitimais iki pakeitimo Nr. 77. Taigi Įgyvendinimo
            reglamente (ES) Nr. 1207/2011 išdėstyti būtinieji techniniai standartai, kurių turi
            laikytis veiklos vykdytojai, turėtų būti iš dalies pakeisti;
     (4)    bendrajame oro eisme naudojamuose valstybiniuose orlaiviuose turėtų būti įrengti
            tinkami antrinio apžvalgos radaro atsakikliai, atitinkantys civiliniams orlaiviams
            taikomus reikalavimus, nustatytus Įgyvendinimo reglamento (ES) Nr. 1207/2011 5
            straipsnio 5 dalies a ir c punktuose. Valstybiniams orlaiviams, kuriuose tinkamų
            antrinio apžvalgos radaro atsakiklių įrengti negalima, turėtų būti ir toliau taikoma
            Įgyvendinimo reglamento (ES) Nr. 1207/2011 8 straipsnyje nustatyta tvarka ir
            sąlygos;
     (5)    reikalavimai oro navigacijos paslaugų teikėjams sudaryti oficialius susitarimus dėl
            apžvalgos duomenų perdavimo tarpusavyje turėtų būti iš dalies pakeisti, kad
            atspindėtų esamus duomenų platinimo scenarijus, siekiant sudaryti sąlygas keistis
            apžvalgos duomenimis ir išvengti perdėtų apsunkinančių apribojimų teikėjui;
     (6)    siekiant užtikrinti valstybinių orlaivių naudojimo veiksmingumą, Europos oro eismo
            valdymo sistema turėtų užtikrinti galimybę naudoti valstybinius orlaivius vykdant
            slaptus skrydžius ir mokymą, priskiriant jiems diskrečius SSR kodus, todėl
            Įgyvendinimo reglamentas (ES) Nr. 1206/2011 turėtų būti atitinkamai iš dalies
            pakeistas;
     (7)    dėl COVID-19 protrūkio kilusios pandemijos ir jos poveikio aviacijos sektoriui
            orlaivių naudotojams atsirado nenumatytų kliūčių vykdyti savo veiklą užtikrinant
            orlaivių atitiktį tam tikriems Įgyvendinimo reglamento (ES) Nr. 1207/2011
            reikalavimams. Todėl Įgyvendinimo reglamento (ES) Nr. 1207/2011 5 straipsnio 5
            dalyje ir 8 straipsnio 1 ir 2 dalyse nustatytas terminas orlaivių naudotojams turėtų būti
            atidėtas iki 2020 m. gruodžio 7 d., o Įgyvendinimo reglamentas (ES) Nr. 1207/2011
            turėtų būti atitinkamai iš dalies pakeistas;
     (8)    todėl Įgyvendinimo reglamentas (ES) Nr. 1206/2011 ir Įgyvendinimo reglamentas
            (ES) Nr. 1207/2011 turėtų būti atitinkamai iš dalies pakeisti;
     (9)    šiame reglamente nustatytos priemonės atitinka Reglamento (ES) 2018/1139 127
            straipsnio 1 dalyje nurodyto komiteto nuomonę,
     PRIĖMĖ ŠĮ REGLAMENTĄ:

                                              1 straipsnis
     Įgyvendinimo reglamento (ES) Nr. 1206/2011 II priedas iš dalies keičiamas pagal šio
     reglamento I priedą.

                                              2 straipsnis
     Įgyvendinimo reglamentas (ES) Nr. 1207/2011 iš dalies keičiamas taip:
     (1)     2 straipsnio 2 dalis pakeičiama taip:

LT                                                   2                                                  LT
 ---pagebreak---            „2. Šis reglamentas taikomas visiems bendrojo oro eismo skrydžiams, Bendro
           Europos dangaus oro erdvėje vykdomiems pagal skrydžių pagal prietaisus taisykles,
           išskyrus 7 straipsnio 3 ir 4 dalis – jos taikomos visiems bendrojo oro eismo
           skrydžiams.“;
     (2)   4 straipsnio 4 dalis išbraukiama;
     (3)   5 straipsnio 5 ir 6 dalys pakeičiamos taip:
           „5. Iki 2020 m. gruodžio 7 d. veiklos vykdytojai užtikrina, kad:
                 (a)   orlaiviuose, kuriais vykdomi 2 straipsnio 2 dalyje nurodyti skrydžiai,
                       būtų įrengti tinkami antrinio apžvalgos radaro atsakikliai, atitinkantys
                       šias sąlygas:
                       i)     jų funkcijos atitinka II priedo A dalyje nustatytas funkcijas;
                       ii)    jie užtikrina pakankamą tęstinumą, kad būtų išvengta veiklos
                              rizikos;
                 (b)   orlaiviuose, kurių maksimali sertifikuota kilimo masė yra didesnė kaip
                       5 700 kg arba kurių maksimalus tikrasis kreiserinis oro greitis yra
                       didesnis kaip 250 mazgų, kuriais vykdomi 2 straipsnio 2 dalyje nurodyti
                       skrydžiai ir kurių individualus tinkamumo skraidyti pažymėjimas pirmą
                       kartą išduotas 1995 m. birželio 7 d. arba vėliau, būtų įrengti tinkami
                       antrinio apžvalgos radaro atsakikliai, atitinkantys šias sąlygas:
                       i)     jų funkcijos atitinka II priedo A ir B dalyse nustatytas funkcijas;
                       ii)    jie užtikrina pakankamą tęstinumą, kad būtų išvengta veiklos
                              rizikos;
                 (c)   orlaiviuose su nejudamuoju sparnu, kurių maksimali sertifikuota kilimo
                       masė yra didesnė kaip 5 700 kg arba kurių maksimalus tikrasis kreiserinis
                       oro greitis yra didesnis kaip 250 mazgų, kuriais vykdomi 2 straipsnio 2
                       dalyje nurodyti skrydžiai ir kurių individualus tinkamumo skraidyti
                       pažymėjimas pirmą kartą išduotas 1995 m. birželio 7 d. arba vėliau, būtų
                       įrengti tinkami antrinio apžvalgos radaro atsakikliai, atitinkantys šias
                       sąlygas:
                       i)     jų funkcijos atitinka II priedo A, B ir C dalyse nustatytas funkcijas;
                       ii)    jie užtikrina pakankamą tęstinumą, kad būtų išvengta veiklos
                              rizikos.
           Pirmos pastraipos b ir c punktai netaikomi orlaiviams, kurie naudojami Bendro
           Europos dangaus oro erdvėje ir priklauso vienai iš šių kategorijų:
                       i)     jie skraidinami atlikti techninės priežiūros;
                       ii)    jie skraidinami eksportui;
                       iii)   iki 2025 m. spalio 31 d. jų naudojimas bus nutrauktas.
           Orlaivių, kurių pirmasis tinkamumo skraidyti pažymėjimas išduotas iki 2020 m.
           gruodžio 7 d., naudotojai iki 2023 m. birželio 7 d. turi užtikrinti atitiktį pirmos
           pastraipos b ir c punktuose nustatytiems reikalavimams, jei galioja šios sąlygos:
                       i)     jie iki 2020 m. gruodžio 7 d. sukūrė modernizavimo programą,
                              įrodančią atitiktį pirmos pastraipos b ir c punktų reikalavimams;

LT                                                 3                                                   LT
 ---pagebreak---                         ii)   tiems orlaiviams nebuvo panaudota jokio Sąjungos finansavimo,
                              teikiamo tam, kad būtų užtikrinta tokių orlaivių atitiktis pirmos
                              pastraipos b ir c punktuose nustatytiems reikalavimams.
            Orlaivių, kurių atsakiklių funkcijos, atitinkančios pirmos pastraipos b ir c punktų
            reikalavimus, laikinai neveikia, naudotojai turi teisę juos naudoti Bendro Europos
            dangaus oro erdvėje ne ilgiau kaip 3 dienas iš eilės.
            6. Veiklos vykdytojai užtikrina, kad orlaiviai, kuriuose yra pagal 5 dalį įrengta įranga
            ir kurių maksimali sertifikuota kilimo masė yra didesnė kaip 5 700 kg arba
            maksimalus tikrasis kreiserinis oro greitis yra didesnis kaip 250 mazgų, būtų
            naudojami taikant antenų įvairovės principą ir užtikrinant būtinąsias veikimo
            charakteristikas, nustatytas Čikagos konvencijos 10 priedo IV tomo 3.1.2.10.4 dalyje
            (trečiasis leidimas, įskaitant visus pakeitimus iki pakeitimo Nr. 77).“;
     (4)    5 straipsnio 7 dalis išbraukiama;
     (5)    6 straipsnio 2 dalis išbraukiama;
     (6)    7 straipsnio 2 dalis išbraukiama;
     (7)    7 straipsnio 3 dalis pakeičiama taip:
            „3. Valstybės narės užtikrina, kad ICAO 24 bitų adresai orlaiviams, kuriuose įrengti
            S režimu veikiantys atsakikliai, būtų skiriami pagal Čikagos konvencijos 10 priedo
            III tomo 9 skyrių ir jo priedą (antras leidimas, įskaitant visus pakeitimus iki
            pakeitimo Nr. 90).“;
     (8)    8 straipsnio 1 ir 2 dalys pakeičiamos taip:
            „1. Valstybės narės ne vėliau kaip iki 2020 m. gruodžio 7 d. užtikrina, kad
            valstybiniai orlaiviai atitiktų 5 straipsnio 5 dalies a punktą.
            2. Valstybės narės ne vėliau kaip iki 2020 m. gruodžio 7 d. užtikrina, kad valstybiniai
            krovininiai orlaiviai atitiktų 5 straipsnio 5 dalies c punktą.“;
     (9)    8 straipsnyje įterpiama 8 dalis:
            „8. Valstybinius orlaivius, kurių atsakiklių funkcijos, atitinkančios 1 ir 2 dalių
            reikalavimus, laikinai neveikia, valstybės narės turi teisę naudoti Bendro Europos
            dangaus oro erdvėje ne ilgiau kaip 3 dienas iš eilės.“;
     (10)   14 straipsnis išbraukiamas;
     (11)   įterpiamas 14a straipsnis:
            „14a straipsnis
            Skrydžių planai
            Valstybinių orlaivių, kuriuose reikalaujamos įrangos nėra ir apie kuriuos pranešta
            pagal 8 straipsnio 3 dalį, taip pat orlaivių, kuriuose nėra 5 straipsnio 5 dalyje
            nurodytos įrangos, naudotojai, naudojantys tuos orlaivius Bendro Europos dangaus
            oro erdvėje, į skrydžio plano 18 punktą įtraukia rodiklį SUR/EUADSBX arba
            SUR/EUEHSX, arba SUR/EUELSX, arba šių rodiklių derinį.“;
     (12)   II priedas iš dalies keičiamas pagal šio reglamento II priedą;
     (13)   IV priedas iš dalies keičiamas pagal šio reglamento III priedą.

LT                                                  4                                                  LT
 ---pagebreak---                                               3 straipsnis
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 04 29

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  5                                              LT
 ---documentbreak---                              EUROPOS
                             KOMISIJA

                                                    Briuselis, 2020 04 29
                                                    C(2020) 2620 final

                                                    ANNEXES 1 to 3

                                          PRIEDAI

                                             prie

                              Komisijos įgyvendinimo reglamento

          kuriuo iš dalies keičiami Įgyvendinimo reglamentas (ES) Nr. 1206/2011, kuriuo
     nustatomi bendro Europos dangaus su apžvalga susiję orlaivių atpažinimo reikalavimai,
       ir Įgyvendinimo reglamentas (ES) Nr. 1207/2011, kuriuo nustatomi bendro Europos
            dangaus su apžvalga susiję veikimo charakteristikų ir sąveikos reikalavimai

LT                                                                                LT
 ---pagebreak---                                             I PRIEDAS

     Įgyvendinimo reglamento (ES) Nr. 1206/2011 II priedo 3 punktas iš dalies keičiamas taip:
     (1)     c punktas pakeičiamas taip:
             „c) orlaivis, atitinkantis 4 straipsnio 6 dalies c punkte nustatytus išskirtinio kodo
             skyrimo reikalavimus, išskrenda iš 1 punkte nurodytos oro erdvės dalies ar yra kitaip
             nukreipiamas už jos ribų;“;
     (2)     pridedamas d punktas:
             „d) valstybinis orlaivis, vykdo nacionalinį slaptą arba mokomąjį skrydį, kuriam
             būtinas saugumas ir konfidencialumas.“

LT                                                1                                                  LT
 ---pagebreak---                                               II PRIEDAS
     Įgyvendinimo reglamento (ES) Nr. 1207/2011 II priedas iš dalies keičiamas taip:
             (1)   A dalis iš dalies keičiama taip:
                   (a)   1 punktas pakeičiamas taip:
             „1. Antrinio apžvalgos radaro atsakiklis turi turėti bent S režimo 2 lygio funkcijas,
             atitinkančias Čikagos konvencijos 10 priedo IV tomo trečiajame leidime su visais
             pakeitimais iki pakeitimo Nr. 77 nustatytus veikimo charakteristikų ir funkcijų
             kriterijus.“;
                   (b)   5 punktas pakeičiamas taip:
             „5. 4 punkte nurodytus duomenų elementus atsakiklis perduoda tik naudodamas S
             režimo protokolą. Orlaivio ir įrangos sertifikavimo procesas apima tų duomenų
             elementų perdavimą.“;
                   (c)   6 punktas išbraukiamas;
             (2)   B dalis iš dalies keičiama taip:
                   (a)   1 punktas pakeičiamas taip:
             „1. Antrinio apžvalgos radaro atsakiklis turi turėti bent S režimo 2 lygio funkcijas,
             atitinkančias Čikagos konvencijos 10 priedo IV tomo trečiajame leidime su visais
             pakeitimais iki pakeitimo Nr. 77 nustatytus veikimo charakteristikų ir funkcijų
             kriterijus.“;
                   (b)   15 punktas pakeičiamas taip:
             „15. Išskyrus kariuomenei rezervuotus formatus, 14 punkte nurodytus duomenų
             elementus atsakiklis perduoda tik naudodamas išplėstinių pranešimų siuntimo ne
             pagal užklausą ADS-B protokolą. Orlaivio ir įrangos sertifikavimo procesas apima
             šių duomenų elementų perdavimą.“;
                   (c)   16 punktas išbraukiamas;
             (3)   C dalis iš dalies keičiama taip:
                   (a)   2 punkto įžanginis sakinys pakeičiamas taip:
             „2. Atsakiklis turi užtikrinti, kad, naudojant S režimo protokolą, pagal antžeminės
             apžvalgos grandinės užklausą ir ICAO 9871 dokumente (antras leidimas) nustatytais
             formatais būtų perduodami šie duomenų elementai, jei jie teikiami skaitmeninėje
             magistralėje:“;
                   (b)   4 punktas pakeičiamas taip:
             „4. 3 punkte nurodytus duomenų elementus atsakiklis perduoda tik naudodamas S
             režimo protokolą. Orlaivio ir įrangos sertifikavimo procesas apima šių duomenų
             elementų perdavimą.“;

LT                                                    2                                              LT
 ---pagebreak---                                                   III PRIEDAS
     Įgyvendinimo reglamento (ES) Nr. 1207/2011 IV priedas iš dalies keičiamas taip:
             (1)   IV PRIEDAS pakeičiamas taip:
                                                      „IV priedas
             5 straipsnio 2 dalyje nurodyti oficialių susitarimų sudarymo reikalavimai
             Oro navigacijos paslaugų teikėjų oficialiuose keitimosi apžvalgos duomenimis ar jų
             teikimo susitarimuose nustatomi bent šie dalykai:
             a) susitarimo šalys;
             b) susitarimo galiojimo laikotarpis;
             c) apžvalgos duomenų apimtis;
             d) apžvalgos duomenų šaltiniai;
             e) keitimosi apžvalgos duomenimis formatas;
             f) apžvalgos duomenų teikimo paslaugos teikimo vieta;
             g) sutartas paslaugų lygis, t. y.:
             – 4 straipsnio 3 dalyje nustatyti apžvalgos duomenų veikimo charakteristikų
             reikalavimai;
             – procedūros, taikomos eksploatacinio nepatikimumo atveju;
             h) pakeitimų valdymo procedūros;
             i) ataskaitų teikimo susitarimai, atsižvelgiant į veikimo charakteristikas ir
             prieinamumą, įskaitant nenumatytus gedimus;
             j) valdymo ir koordinavimo susitarimai;
             k) antžeminės apžvalgos grandinės apsaugos ir pranešimų teikimo susitarimai.“

LT                                                     3                                          LT